Hvis dine flybilletter har Chengdu som destination, kan du blandt andet se frem til verdens største samling af kæmpepandaer i Chengdus enorme forskningscenter i pandaens parring. Centeret er beliggende i den nordlige del af Chengdu. Efter at have fokuseret på pandaer kan du besøge New Century Global Center, som er et enormt indkøbscenter med biografer, skøjtebaner, to hoteller, museer og en forlystelsespark – og naturligvis masser af butikker. Centeret ligger i Wuhou-kvarteret. Har du derefter brug for lidt ro, kan du besøge Mount Qingcheng, som er et af taoismens fødesteder. Her er der templer, kultur, natur og en betagende ro. Mere ro kan du finde I Qingyuan-kvarteret i det buddhistiske Wenshu-kloster, og ud over den religiøse ro kan du også fryde dig over noget af Chengdus bedste vegetarspisesteder. På gågaden Jinli er der også lækker mad, men her får det konkurrence af lokalt håndværk og boder og bikse, som falbyder alt, man kan forestille sig.